钦定古今图书集成/明伦汇编/官常典/第603卷 > 瞿俊
## 钦定古今图书集成/明伦汇编/官常典/第603卷 > 瞿俊

按《明外史》本传：“俊字世用，常熟人，成化五年进士。由
崇仁知县召为御史。邻县祝献知其贫，遗百金治装，
俊却不纳，益之。俊怒，欲执其吏，吏乃亟驰去。巡按广
西、云南，所至持风纪，迁广东按察副使。黎人故时出
寇掠，俊戒约群吏，修军政，遂詟服不敢出。常行，见市
帚者，呼入分给诸僚，有一僚倍给之，问其故，曰：‘君庭
多秽耳’。”常暮至琼州官舍，从官白：内有怪，夜半，光如
疋练起，庭树上有声。俊叱之即已。明旦伐树，怪遂绝。
以给由赴部，道病还卧家。广东巡按御史王哲上言：
“俊贤吏，不宜听其休退。”竟不能起。所居敝陋，比舍皆
渔户，时相从欢饮。每入郭，率晨候载菱小舟归，仍附
之。善为诗酒，间可数百言。